When You Wish Upon a Star

«When You Wish Upon a Star» er en amerikansk sang med melodi av Leigh Harline og tekst av Ned Washington. Den ble introdusert i Walt Disney-filmen Pinocchio (1940) av Cliff Edwards (med stemmen til Timmy Gresshoppe) under rulleteksten på begynnelsen og i filmens sluttscene. Sangen vant en Academy Award for Best Original Song.

Innspillingen med Cliff Edwards and Chours ble utgitt på Victor 26477A (i USA), på His Master's Voice BD 821 og på His Master's Voice A.L. 2902 (sistnevnte i Norge).

En innspilling med Christian Rub (med stemmen til Geppetto), Cliff Edwards og Chorus ble utgitt på Victor 26479B i USA, på His Master’s Voice B 823 og på His Master's Voice A.L. 2904 (sistnevnte i Norge). 

Sangen har – i likhet med Mikke Mus – blitt et ikon for The Walt Disney Company og blir anvendt i åpningssekvensene til Walt Disneys antologiserier (From All of Us to All of You) og i mangfoldige versjoner på Walt Disneys Productions's åpningslogoer. Skipene i the Disney Cruise Line, the Disney Wonder og snart the Disney Dream bruker de syv første ikoniske notene av sangens melodi som deres hornsignaler. I tillegg benytter mange produksjoner i Disneys temaparker sangen, spesielt fyrverkerishowene og paradene. Fra Pirates of the Caribbean: Dead Man’s Chest (2006) bruker åpningssekvensen, som innleder alle kinoviste Disney-filmer, sangens melodi.

 Innflytelse 
The American Film Institute rangerte «When You Wish Upon a Star» som nummer syv på sin liste over 100 Greatest Songs in Film History, den høyest rangerte sangen fra en Disney-animasjonsfilm og også kun én av fire Disney-sanger som forekom på listen. De andre var «Someday My Prince Will Come» fra Snehvit og de syv dvergene () (som nummer 19), «Beauty and the Beast» fra Skjønnheten og udyret () (som nummer 67) og «Hakuna Matata» fra Løvenes konge ().

Sangen nådde Top five i Billboard Record Buying Guide, en forløper for retail sales-listen. Populære versjoner innbefattet naturligvis Cliff Edwards, Horace Heidt, Guy Lombardo og Glenn Miller.

I Danmark, Finland, Norge og Sverige har «When You Wish Upon a Star» blitt en julesang.

I Danmark, Finland, Norge og Sverige blir sangen spilt på TV hver juleaften i det tradisjonelle Disney-programmet og samlingen av familien til å se på dette har blitt en større skandinavisk juletradisjon.

I 2005 valgte Julie Andrews den originale innspillingen med Cliff Edwards til albumet Julie Andrews Selects Her Favorite Disney Songshttp://disneymusic.go.com/albums/julieandrewsfavoritedisney.htm

 Coverversjoner 
Coverversjoner av sangen har blitt gjort mange ganger, av mange ulike artister, fra Horace Heidt and his Musical Knights (Desember 1939) og the Glenn Miller orchestra i 1940 til endog Kiss' bassist, Gene Simmons, på hans selvbetitlede soloalbum (1978)

 Michael Jackson gjorde en coververjon av sangen i 1981.
 Jodi Benson (stemmen til Ariel) og Paige O’Hara (stemmen til Belle) fremførte sangen i en duett i 1996.
 I Japan spilte J-pop duoen Chage & Aska inn sangen som B-siden til deres single You Are Fine (1993)
 Sangen var med i medleyen/finalen i Euro Disneys sceneshow C'est Magique 1992-94.
 Mannheim Steamroller gjorde en coverversjon på sitt album Mannheim Steamroller Meets the Mouse (1999).
 Ashley Gearing gjorde en coverversjon på albumet DisneyMania 2 i 2004.
 Jesse McCartney gjorde en coverversjon på albumet DisneyMania 3 i 2005.
 Brian Sutherland og rollebesetningen i Disney On the Record: A New Musical Review fremførte sangen i en liveinnspilling i New York City i 2005.
 Kylie Minogue fremførte et utdrag av «When You Wish Upon a Star» i begynnelsen av sangen «Dreams» på sin Show Girl: THe Homecoming Tour (november 2006-januar 2007).
 Ringo Starr med Herb Alpert gjorde en coverversjon på albumet Stay Awake (1988).
 Kate Voegele gjorde en coverversjon på albumet DisneyMania 6 i 2008.
 Masaaki Kishibe gjorde en coverversjon av sangen i et arrangement han skapte med fingerstilgitarteknikk på sitt album My Favorites i 2008.
 Sangen var med på Kerry Butlers soloalbum Faith, Trust and Pixie Dust i 2008.
 Josh Groban fremførte sangen på BBC Radio 2's Celebration of Disney Cconcert på the Lyceum Theatre London i desember 2008.
 I 2009 fremførte X Factor-deltakeren Stacey Solomon sangen under uke tre av liveshowene.
 Disney Channels Camp Rock-stjerne Meaghan Jette Martin gjorde en coverversjon av sangen som en del av proomoteringen av DVD- og Blu-ray-utgivelsen av Pinocchio i 2009.
 Linda Ronstadt spilte inn sangen i 2009. Den ble utgitt på albumet Christmas Hits (The Deluxe Edition)
 Los Lobos spilte inn en instrumentalmedley med denne sangen og «It's a Small World» i 2009. Den ble utgitt på albumet Los Lobos Goes Disney.
 Den indonesiske sangeren Gita Gutawa gjorde en coverversjon på sitt album Harmony Cinta.
 Roger Meddows-Taylors band The Cross samplet «when you wish upon a star, makes no difference who you are» på sangen «Love on a Tight Rope» fra sitt album Shove It.

 Norske versjoner 
Tola, Arne Bendiksen, Rolf Just Nilsen og Harald Mæle har skrevet norske tekster. Tolas versjon bærer tittelen «Stjernen i det blå».Bendiksens og Just Nilsens versjoner bærer tittelen «Ser du stjernen i det blå?». Mæles tittel heter «Når en stjerne faller». I filmen synges sangen av Øivind Blunck som alltid har den norske stemmen til Timmy Gresshoppe.

 Innspillinger 
 År Sangtittel Albumttitel Artist Tekstforfatter Type Platemerke og katalognummer1941Innspilt i Oslo 3. juli 1941«Stjernen i det blå» Øystein FrantzenKristian Haugers orkesterTola78-plateTelefunken T-8325«Ser du stjernen i det blå?»Rolf Just Nilsen: Pinocchio (LP, Disneyland/His Master's Voice NLLP& 311)PinocchioRolf Just NilsenRolf Just NilsenLPDisneyland Records/His Master's Voice NLLP 3111988«Når en stjerne faller»Barnas beste godnattsangerHarald MæleMCDisneyland Records 3091994«Når en stjerne faller»Diverse artister: Verdens beste Donald - en musikalsk hyllest til Donald Duck, 60 år (Egmont Music 322, MC, 1994)Verdens beste DonaldHarald MæleMCEgmont Music 3221995«Ønskestjernen»Diverse artister: Classics 1 - 20 originale sanger på norsk (Walt Disney 7 39384 000159, CD, 1995)Classics 1 - 20 originale sanger på norskØivind Blunck og korHarald MæleCDWalt Disney 7 39384 000159  

 Andre anvendelser 
 Sangen ble fremført av Donald Duck i tegnefilmen Donald's Dilemma (1947), regissert av Jack King. Donald ble en velkjent crooner etter at ei blomsterpotte falt ned i hodet på ham.
 Ettersom filmen Pinocchio spilte en liten rolle i intrigen til Steven Spielbergs film Nærkontakt av tredje grad () siterte John Williams «When You Wish Upon a Star» i filmmusikken.
 Sangen ble parodiert i Ren & Stimpy (), fremført av Jimmy Lummox (en Timmy Gresshoppe-parodi)

 Søksmål 
Innehaveren av sangens rettigheter, Bourne Co. Music Publishers, saksøkte Twentieth Century Fox Film Corp., Fox Broadcasting Company, Fuzzy Door Productions, Cartoon Network, Walter Murphy og Seth MacFarlane for å forsøke å stanse distribusjonen av Familien Griffin-episoden When You Wish upon a Weinstein som parodierer sangen i en versjon kalt «I Need a You». En føderal dommer forkastet Bourne Co.s begjæring og hevdet at å parodiere sangen ikke krenket selskapets copyright.Owner of 'Wish upon a Star' Song Loses Fox Lawsuit. Washington Post 16. mars 2009

 Fotnoter og referanser 

 Eksterne lenker 


Kategori:Sanger fra USA
Kategori:Sanger fra 1939
Kategori:Disney-musikk
Kategori:Oscar-vinnere (sang)
Kategori:Sanger fra musikaler